CELEX: 32014D0766
Language: sk
Date: 2014-07-09 00:00:00
Title: 2014/766/EÚ: Rozhodnutie Komisie z  9. júla 2014 o schéme pomoci SA.18042 (2013/C) (ex MX 17/2009) (ex NN 61/2004) poskytovanej Španielskom na oslobodenie od spotrebnej dane biopalív [oznámené pod číslom C(2014) 4530]  Text s významom pre EHP

7.11.2014   
               
               
                  SK
               
               
                  Úradný vestník Európskej únie
               
               
                  L 323/12
               
            ROZHODNUTIE KOMISIE
      z 9. júla 2014
      o schéme pomoci SA.18042 (2013/C) (ex MX 17/2009) (ex NN 61/2004)
      poskytovanej Španielskom na oslobodenie od spotrebnej dane biopalív
      [oznámené pod číslom C(2014) 4530]
      (Iba španielske znenie je autentické)
      (Text s významom pre EHP)
      (2014/766/EÚ)
      EURÓPSKA KOMISIA,
      so zreteľom na Zmluvu o fungovaní Európskej únie, a najmä na prvý pododsek jej článku 108 ods. 2,
      so zreteľom na Dohodu o Európskom hospodárskom priestore, a najmä na jej článok 62 ods. 1 písm. a),
      po vyzvaní zainteresovaných strán, aby predložili pripomienky v súlade s uvedenými ustanoveniami (1), a so zreteľom na tieto pripomienky,
      keďže:
      I.   POSTUP
      
      
                  (1)
               
               
                  Od roku 2006 Generálne riaditeľstvo pre hospodársku súťaž každý rok vykonáva ex–post monitorovanie vzorky opatrení pomoci poskytovanej členskými štátmi. Španielsku schému oslobodenia od spotrebnej dane za biopalivá (vec NN 61/2004) schválila Komisia rozhodnutím K(2006) 2293 zo 6. júna 2006. Táto schéma bola zahrnutá do monitorovania v rokoch 2009/2010 pod referenčným číslom MX 17/2009, v rámci ktorého Komisia skúmala, ako členské štáty vykonali vzorku existujúcich schém v roku 2009.
               
            
                  (2)
               
               
                  Komisia sa rozhodla zahrnúť túto schému aj do monitorovania v rokoch 2011/2012, v rámci ktorého Komisia skúmala, ako členské štáty vykonali vzorku existujúcich schém v období rokov 2009 – 2010.
               
            
                  (3)
               
               
                  Na základe informácií poskytnutých Španielskom počas monitorovania mala Komisia pochybnosti o správnom vykonávaní schémy zo strany španielskych orgánov. V dôsledku toho sa rozhodla začať konanie podľa článku 108 ods. 2 Zmluvy o fungovaní Európskej únie (ZFEÚ). Komisia informovala Španielsko o svojom rozhodnutí listom zo 17. júla 2013.
               
            
                  (4)
               
               
                  Španielsko predložilo svoje pripomienky 20. septembra 2013.
               
            
                  (5)
               
               
                  Rozhodnutie Komisie o začatí formálneho vyšetrovacieho konania bolo uverejnené v Úradnom vestníku Európskej únie7. februára 2014 (2). Komisia vyzvala zainteresované strany, aby predložili svoje pripomienky.
               
            
                  (6)
               
               
                  Komisia dostala pripomienky od sekcie pre biopalivá španielskeho združenia výrobcov energie z obnoviteľných zdrojov (APPA Biocarburantes) 5. marca 2014. Postúpila ich Španielsku, čím mu dala možnosť vyjadriť sa k nim. Dňa 6. mája 2014 španielske orgány uviedli, že sa nechcú vyjadrovať k pripomienkam poskytnutým tretími stranami.
               
            II.   PODROBNÝ OPIS OPATRENIA
      
      
                  (7)
               
               
                  Schéma NN 61/2004 oslobodenia od spotrebnej dane z biopalív spočíva v nulovej sadzbe španielskej dane z uhľovodíkov. Vzťahuje sa na etylalkohol vyrábaný z produktov poľnohospodárskeho alebo rastlinného pôvodu (bioetanol) zaradených pod kód KN 2207 20, metylalkohol získavaný z produktov poľnohospodárskeho alebo rastlinného pôvodu zaradených pod kód KN 2905 11 00 a produktov zaradených pod kódy KN 1507, 1508, 1510, 1511, 1512, 1513, 1514, 1515 a 1518.
               
            
                  (8)
               
               
                  Nulová sadzba sa na tieto produkty uplatnila bez ohľadu na to, či sa používali ako také alebo po chemickej úprave. V prípadoch, keď bolo biopalivo v zmesi s iným palivom, sa znížená sadzba uplatnila len na biopalivovú časť zmesi. Znížená spotrebná daň sa mohla uplatniť na biopalivá bez ohľadu na zemepisný pôvod.
               
            
                  (9)
               
               
                  Komisia schválila schému 6. júna 2006 a jej platnosť skončila 31. decembra 2012 (3).
               
            
                  (10)
               
               
                  Z vyhodnotenia informácií poskytnutých španielskymi orgánmi počas monitorovania vyplynuli pochybnosti v súvislosti s tým, či bola schéma v rokoch 2009 a 2010 vykonávaná v súlade s rozhodnutím Komisie. Okrem toho existovali obavy, že Španielsko mohlo v roku 2010 nadmerne kompenzovať prijímateľov. Obavy Komisie boli uvedené v odôvodneniach 13 až 29 jej rozhodnutia zo 17. júla 2013.
               
            
                  (11)
               
               
                  Komisia požiadala Španielsko, aby:
                  
                              a)
                           
                           
                              preukázalo, že schéma bola v rokoch 2009 a 2010 vykonávaná správne;
                           
                        
                              b)
                           
                           
                              preukázalo, že v roku 2010 nedošlo k žiadnym nadmerným kompenzáciám za etanol, alebo, ak k nim došlo, aby vysvetlilo, aké opatrenia sa prijali s cieľom predísť nadmernej kompenzácii v ďalších rokoch;
                           
                        
                              c)
                           
                           
                              predložilo ročné správy za celé obdobie trvania schémy.
                           
                        
            III.   PRIPOMIENKY ZAINTERESOVANÝCH STRÁN
      
      
                  (12)
               
               
                  Dňa 5. marca 2014 dostala Komisia pripomienky od združenia APPA Biocarburantes. Pripomienky boli veľmi podobné pripomienkam španielskych orgánov (pozri časť IV). Združenie APPA Biocarburantes tvrdilo, že schéma bola vykonaná správne.
               
            
                  (13)
               
               
                  Keď sa ceny biopalív porovnali s cenou fosílnych palív pred zdanením na čerpacej stanici, zdalo sa, že bioetanol aj bionafta boli počas celého obdobia nedostatočne kompenzované s výnimkou bioetanolu v roku 2010 a bionafty v roku 2012. Združenie APPA Biocarburantes tvrdilo, že táto metodika je nesprávna, pretože cena fosílnych palív na čerpacej stanici pred zdanením zahrnuje všetky náklady na prepravu a distribúciu palív, kým sa produkt nedostane ku koncovému spotrebiteľovi, zatiaľ čo pri tejto porovnávacej analýze sa takéto logistické náklady do nákladov biopalív nezapočítali. Podľa názoru združenia by bolo vhodnejšie porovnať náklady na výrobu biopalív s medzinárodne stanovenými cenami fosílnych palív. Použitím tejto metodiky sa jasne odhalilo zvýšenie nedostatočnej kompenzácie za biopalivá počas trvania schémy a zároveň sa neodhalili žiadne prípady nadmernej kompenzácie.
               
            
                  (14)
               
               
                  A nakoniec, združenie APPA Biocarburantes tvrdilo, že aj v prípadoch, keď sa náklady na biopalivá porovnali s cenami fosílnych palív na čerpacej stanici pred zdanením, dve jednorazové situácie možnej nadmernej kompenzácie boli výlučne dočasné a boli spôsobené samotnou povahou schémy daňovej pomoci pre biopalivá (keď sa absolútne množstvá stanovili ex ante a hodnotenia sa vykonali ex post) a mimoriadne nestálymi cenami poľnohospodárskych surovín (hlavnej zložky nákladov na výrobu biopalív). Nebola potrebná žiadna úprava schémy – pri bioetanole sa v ďalších rokoch (2011 a 2012) nezaznamenala žiadna potenciálna nadmerná kompenzácia a pri bionafte sa nadmerná kompenzácia vyskytla v poslednom roku, teda 2012. Okrem toho už nebolo možné pre budúcnosť vykonať žiadne úpravy, pretože platnosť schémy skončila.
               
            IV.   PRIPOMIENKY ŠPANIELSKA
      
      
                  (15)
               
               
                  Španielske orgány predložili svoje pripomienky 20. septembra 2013. Dňa 6. mája 2014 uviedli, že sa nechcú vyjadrovať k stanoviskám tretích strán, ktoré im boli postúpené.
               
            
                  (16)
               
               
                  Vo svojom liste z 20. septembra 2013 poskytli španielske orgány informácie o nákladoch na výrobu bioetanolu a bionafty spolu s údajmi o cenách fosílnych palív počas obdobia rokov 2004 až 2012. Zároveň poskytli tabuľky uvádzajúce porovnanie nákladov na biopalivá s cenami fosílnych palív na čerpacej stanici pred zdanením. Tieto tabuľky sú uvedené v prílohe 1.
               
            
                  (17)
               
               
                  Údaje a analýza znázornené v príslušných tabuľkách vychádzajú z týchto predpokladov:
                  
                              a)
                           
                           
                              Východiskovým bodom sú skutočné údaje o ročných nákladoch na produkciu španielskych rastlín plus rozpätie zisku z výroby vo výške 5 %. Hodnoty sú upravené z dôvodu rozdielu v energetickom obsahu medzi biopalivom a fosílnym palivom, s ktorým je zmiešané, na základe údajov uvedených v prílohe III k smernici Európskeho parlamentu a Rady 2009/28/ES (4), konkrétne o 1,52 pri bioetanole a o 1,09 pri bionafte.
                           
                        
                              b)
                           
                           
                              Tieto náklady sú porovnané s údajmi o cenách za palivo, ktoré nahrádzajú, napr. benzín a naftu. Cena je cenou tohto fosílneho paliva na čerpacej stanici pred zdanením, a preto v sebe zahrnuje hrubú obchodnú distribučnú maržu. Rozdiel medzi nákladmi na výrobu biopaliva a cenou nahrádzaného fosílneho paliva je maximálne rozpätie kompenzácie.
                           
                        
                              c)
                           
                           
                              Skutočná uplatnená kompenzácia sa rovná spotrebnej dani na minerálne oleje, ktorá by zodpovedala bioetanolu a bionafte. Bez oslobodenia by sadzba uplatnená na príslušné výrobky ako spotrebná daň na minerálne oleje bola sadzbou za benzín v prípade bioetanolu a za naftu v prípade bionafty (5).
                           
                        
            
                  (18)
               
               
                  Na základe príslušných údajov Španielsko uviedlo, že počas obdobia rokov 2004 – 2012 bolo možné zaznamenať akumulovanú nedostatočnú kompenzáciu pri oboch typoch biopaliva (455,96 EUR/1 000 l v prípade bionafty a 897,22/1 000 l v prípade bioetanolu). Keď sa každý rok posúdil samostatne, stále bolo možné zaznamenať nedostatočnú kompenzáciu pre všetky roky len s dvoma výnimkami, a to v roku 2010 pre bioetanol a v roku 2012 pre bionaftu.
               
            
                  (19)
               
               
                  V súvislosti s bioetanolom Španielsko uviedlo vysvetlenie, že zjavná nadmerná kompenzácia zaznamenaná v roku 2010 bola výsledkom jednorazového poklesu cien komodít, konkrétne poľnohospodárskych komodít medzi januárom a júnom 2010. Išlo teda o jednorazovú, zvratnú a nepredvídateľnú situáciu, ktorá sa následne v ďalšom roku automaticky napravila rastom cien surovín. Preto nebol dôvod, aby španielske orgány podnikli nejaké kroky. Boli poskytnuté podrobné informácie o vývoji cien surovín, ako aj graf znázorňujúci trend indexu cien cukru a obilnín (základ pre roky 2002 – 2004 = 100).
                  
                     Vývoj cien surovín v období rokov 2009 – 2011
                      (6)
                  
                  
            
                  (20)
               
               
                  V súvislosti s bionaftou Španielsko uviedlo vysvetlenie, že prípad nadmernej kompenzácie sa zjavne vyskytol v roku 2012, ale platnosť schémy skončila 31. decembra toho roku.
               
            
                  (21)
               
               
                  Španielsko argumentovalo tým, že cena použitá v tejto metodike ako referenčná hodnota pre nahrádzané palivá – cena na čerpacej stanici pred zdanením – bola najprísnejšou z dostupných možností, pričom vhodnejšie by bolo porovnanie s hodnotou bližšou svetovým cenám za tieto výrobky. Španielske orgány tiež poskytli tabuľky uvádzajúce porovnanie nákladov na biopalivá so svetovými cenami fosílnych palív a zdôraznili, že v tomto prípade nebolo možné zaznamenať žiadnu nadmernú kompenzáciu za bionaftu v žiadnom z posudzovaných rokov, kým pri bioetanole bola prípadná nadmerná kompenzácia zanedbateľná (2 EUR/1 000 l v porovnaní so 142,13 EUR/1 000 l pri použití ceny fosílnych palív na čerpacej stanici pred zdanením ako referenčnej hodnoty). Akumulovaná nedostatočná kompenzácia by bola v porovnaní s predchádzajúcou metodikou niekoľkokrát vyššia.
               
            
                  (22)
               
               
                  Španielske orgány uviedli vysvetlenie, že v súlade so smernicou Rady 2008/118/ES (7) podali správu o všetkých spoločnostiach, ktoré vyrábali, spracovávali, držali, prijímali a odosielali tovar podliehajúci spotrebnej dani.
               
            
                  (23)
               
               
                  V článku 4 bode 1 tejto smernice je „oprávnený prevádzkovateľ daňového skladu“ vymedzený ako fyzická alebo právnická osoba, ktorá v rámci podnikania na základe povolenia v daňovom sklade vyrába, spracúva, drží, prijíma alebo odosiela tovar podliehajúci spotrebnej dani v režime pozastavenia dane. V článku 8 smernice sa uvádza, že prevádzkovateľ daňového skladu je povinný zaplatiť spotrebnú daň.
               
            
                  (24)
               
               
                  Španielske orgány vysvetlili, prečo poskytli daňové údaje len k jednej z dvoch spoločností, ktoré podpísali dohodu, že budú na subdodávateľskej báze vyrábať metylestery mastných kyselín (FAME) zo sóje a palmového oleja. Keďže táto zmluva sa týkala výrobkov podliehajúcich spotrebnej dani v zmysle držania, pohybu a monitorovania takýchto výrobkov, riadila sa smernicou 2008/118/ES. Španielske orgány uviedli, že vlastník výrobku nespadá pod vymedzenie „oprávneného prevádzkovateľa daňového skladu“, tak ako je uvedená v článku 4 bode 1 smernice.
               
            V.   POSÚDENIE OPATRENIA
      
      
                  (25)
               
               
                  Komisia už vo svojom rozhodnutí vo veci NN 61/2004 konštatovala, že predmetné opatrenie zahrnovalo pomoc v zmysle článku 107 ZFEÚ. Komisia posúdila túto schému pomoci na základe usmernení Spoločenstva o štátnej pomoci na ochranu životného prostredia z roku 2001 (8) a konštatovala, že je zlučiteľný s vnútorným trhom.
               
            
                  (26)
               
               
                  Španielske orgány teraz poskytli Generálnemu riaditeľstvu pre hospodársku súťaž podrobné informácie vrátane príslušných údajov o nákladoch na výrobu bioetanolu a bionafty počas celého trvania schémy. Keď sa náklady na výrobu biopalív porovnajú s cenou fosílnych palív na čerpacej stanici pred zdanením, ako je to znázornené v tabuľkách uvedených v prílohe k tomuto rozhodnutiu, možno zaznamenať dva prípady nadmernej kompenzácie: v roku 2010 pre bioetanol a v roku 2012 pre bionaftu.
               
            
                  (27)
               
               
                  Pokiaľ ide o alternatívnu metodiku navrhovanú Španielskom, pri ktorej sa za referenčnú hodnotu považujú svetové ceny fosílnych palív, Komisia konštatuje, že táto metodika sa líši od metodiky navrhovanej Španielskom a Komisia ju používa na posudzovanie opatrenia NN 61/2004. Keďže Komisia overuje, či Španielsko vykonalo schému pomoci správne v súlade s rozhodnutím, ktorým bola schválená vo veci NN 61/2004, navrhovanú alternatívnu metodiku nie je možné prijať.
               
            
                  (28)
               
               
                  Komisia v každom prípade konštatuje, že sa nezaznamenal trend neustálej nadmernej kompenzácie. Ak sa navyše pomoc posúdi pre celé trvanie schémy, nič nesvedčí o celkovej nadmernej kompenzácii. Komisia berie na vedomie vysvetlenia poskytnuté Španielskom (pozri odôvodnenia 18, 19, 20 a 22).
               
            
                  (29)
               
               
                  V prípade bioetanolu sa Komisia domnieva, že nebolo nutné vykonať úpravy s cieľom odstrániť nadmernú kompenzáciu. V tomto prípade Španielsko jasne preukázalo, že nadmerná kompenzácia sa odstránila najmä vďaka skutočnosti, že po júni 2010 výrazne vzrástli ceny surovín. V rokoch 2011 a 2012 sa pri bioetanole v skutočnosti nezaznamenala žiadna nadmerná kompenzácia.
               
            
                  (30)
               
               
                  Pokiaľ ide o bionaftu, Komisia konštatuje, že pre rok 2012 sa zaznamenala nízka miera nadmernej kompenzácie vo výške 41,85 EUR/1 000 l. Keď došlo k tejto nadmernej kompenzácii, opatrenie a zvlášť úroveň podpory zostávali nezmenené. Túto situáciu spôsobili faktory nesúvisiace so schémou, konkrétne veľký nárast ceny fosílnej nafty v Španielsku. Komisia konštatuje, že cena nafty v roku 2012 bola o 8 % vyššia ako v roku 2011, o 36 % vyššia ako v roku 2010 a o 71 % vyššia ako v roku 2009. Pre porovnanie, náklady na výrobu bionafty v roku 2012 boli na rovnakej úrovni ako v roku 2011, o 16 % vyššie ako náklady zaznamenané v roku 2010 a o 25 % vyššie ako v roku 2009. Komisia tiež konštatuje, že platnosť schémy skončila na konci roku 2012, a preto nebolo možné prispôsobiť oslobodenie od spotrebnej dane, aby sa predišlo budúcej nadmernej kompenzácii, v súlade s odôvodnením 19 rozhodnutia Komisie vo veci NN 61/2004. Komisia takisto konštatuje, že na základe schémy sa neposkytla žiadna pomoc v roku 2013 ani v žiadnom z ďalších rokov. Nakoniec, ako sa uvádza v odôvodnení 28, ak sa vezmú do úvahy aj údaje za rok 2012, pre celé trvanie schémy nemožno konštatovať žiadnu nadmernú kompenzáciu. To možno následne považovať za dôkaz, že Španielsko sa môže spoľahnúť na metódu výpočtu ex ante uplatňovanú v rámci schémy.
               
            
                  (31)
               
               
                  Po posúdení dodatočných informácií poskytnutých Španielskom zastáva Komisia názor, že Španielsku sa podarilo splniť svoje záväzky stanovené v odôvodnení 19 rozhodnutia Komisie vo veci NN 61/2004.
               
            
                  (32)
               
               
                  Na základe vysvetlení poskytnutých Španielskom v súvislosti so smernicou Rady 2008/118/ES Komisia súhlasí, že španielske orgány podali správu o všetkých príslušných spoločnostiach.
               
            VI.   ZÁVER
      
      
                  (33)
               
               
                  Komisia konštatuje, že Španielsko vykonalo schému pomoci NN 61/2004 správne, v súlade s rozhodnutím Komisie, ktorým bola schválená,
               
            PRIJALA TOTO ROZHODNUTIE:
      Článok 1
      Schéma štátnej pomoci NN 61/2004 vykonaná Španielskom je zlučiteľná s vnútorným trhom v zmysle článku 107 ods. 3 písm. c) ZFEÚ a bola vykonaná správne, v súlade s rozhodnutím Komisie vo veci NN 61/2004.
      Článok 2
      Toto rozhodnutie je určené Španielskemu kráľovstvu.
      
         V Bruseli 9. júla 2014
         
            
               Za Komisiu
            
            Joaquín ALMUNIA
            
               podpredseda
            
         
      
      
         (1)  Ú. v. EÚ C 37, 7.2.2014, s. 44.
      
         (2)  Pozri poznámku pod čiarou č. 1.
      
         (3)  Ú. v. EÚ L 219, 12.9.2006, s. 3.
      
         (4)  Smernica Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a následnom zrušení smerníc 2001/77/ES a 2003/30/ES (Ú. v. EÚ L 140, 5.6.2009, s. 16).
      
         (5)  V prípade bioetanolu predstavovala táto suma 371,69 EUR/1 000 litrov v období rokov 2004 – 2009 a 400,69 EUR/1 000 litrov v období rokov 2009 – 2012. Pokiaľ ide o bionaftu, uplatnené sadzby boli 269,89 EUR/1 000 litrov v období rokov 2004 – 2006, 278 EUR/1 000 litrov v období rokov 2007 – 2009 a 307 EUR/1 000 litrov v období rokov 2009 – 2012.
      
         (6)  Index cien cukru začína vpravo dole a index cien obilnín začína vpravo hore.
      
         (7)  Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1.2009, s. 12).
      
         (8)  Ú. v. ES C 37, 3.2.2001, s. 3.
      
         PRÍLOHA
         
            Tabuľka 1
         
         
            Náklady na výrobu bioetanolu v Španielsku
         
         
                     Náklady na výrobu bioetanolu v Španielsku
                  
               
                     EUR/1 000  litrov
                  
                  
                     2004
                  
                  
                     2005
                  
                  
                     2006
                  
                  
                     2007
                  
                  
                     2008
                  
                  
                     2009
                  
                  
                     2010
                  
                  
                     2011
                  
                  
                     2012
                  
               
                     Suroviny
                  
                  
                     (+)
                  
                  
                     […] (*)
                     
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     Práca
                  
                  
                     (+)
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     Odpisy
                  
                  
                     (+)
                  
               
                     Variabilné a finančné náklady
                  
                  
                     (+)
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     Preprava a distribúcia
                  
                  
                     (+)
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     Výnosy z vedľajších produktov
                  
                  
                     (–)
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     Priama pomoc
                  
                  
                     (–)
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     
                        Celkové výrobné náklady
                     
                  
                  
                      
                  
                  
                     
                        603 
                     
                  
                  
                     
                        692 
                     
                  
                  
                     
                        672 
                     
                  
                  
                     
                        582 
                     
                  
                  
                     
                        602 
                     
                  
                  
                     
                        581 
                     
                  
                  
                     
                        510 
                     
                  
                  
                     
                        688 
                     
                  
                  
                     
                        763 
                     
                  
               
                     Výrobná marža (5 %)
                  
                  
                     (+)
                  
                  
                     
                        30 
                     
                  
                  
                     
                        35 
                     
                  
                  
                     
                        34 
                     
                  
                  
                     
                        29 
                     
                  
                  
                     
                        30 
                     
                  
                  
                     
                        29 
                     
                  
                  
                     
                        26 
                     
                  
                  
                     
                        34 
                     
                  
                  
                     
                        38 
                     
                  
               
                     Koeficient úpravy z dôvodu rozd. energ. obsahu
                  
                  
                     (+)
                  
                  
                     
                        329 
                     
                  
                  
                     
                        378 
                     
                  
                  
                     
                        367 
                     
                  
                  
                     
                        318 
                     
                  
                  
                     
                        329 
                     
                  
                  
                     
                        317 
                     
                  
                  
                     
                        278 
                     
                  
                  
                     
                        376 
                     
                  
                  
                     
                        417 
                     
                  
               
                     
                        Celkové náklady na bioetanol (pred zdanením)
                     
                  
                  
                     (B)
                  
                  
                     
                        962 
                     
                  
                  
                     
                        1 104 
                     
                  
                  
                     
                        1 073 
                     
                  
                  
                     
                        929 
                     
                  
                  
                     
                        961 
                     
                  
                  
                     
                        927 
                     
                  
                  
                     
                        814 
                     
                  
                  
                     
                        1 098 
                     
                  
                  
                     
                        1 218 
                     
                  
               
                     
                        Náklady na benzín 95-I.O. (pred zdanením)
                     
                  
                  
                     (P)
                  
                  
                     
                        351,8 
                     
                  
                  
                     
                        427,0 
                     
                  
                  
                     
                        483,3 
                     
                  
                  
                     
                        497,0 
                     
                  
                  
                     
                        560,8 
                     
                  
                  
                     
                        436,7 
                     
                  
                  
                     
                        555,4 
                     
                  
                  
                     
                        674,6 
                     
                  
                  
                     
                        741,0 
                     
                  
               
                     Maximálne rozpätie kompenzácie
                  
                  
                     (M) = (B) – (P)
                  
                  
                     610,6 
                  
                  
                     677,4 
                  
                  
                     589,2 
                  
                  
                     431,9 
                  
                  
                     400,0 
                  
                  
                     490,6 
                  
                  
                     258,6 
                  
                  
                     423,4 
                  
                  
                     476,7 
                  
               
                     Spotrebná daň na minerálne oleje
                  
                  
                     (IEH)
                  
                  
                     371,7 
                  
                  
                     371,7 
                  
                  
                     371,7 
                  
                  
                     371,7 
                  
                  
                     371,7 
                  
                  
                     371,7 
                  
                  
                     400,7 
                  
                  
                     400,7 
                  
                  
                     400,7 
                  
                  
                     400,7 
                  
               
                     
                        Nedostatočná kompenzácia
                     
                  
                  
                     (I) = (M) – (IEH)
                  
                  
                     238,90 
                  
                  
                     305,74 
                  
                  
                     217,52 
                  
                  
                     60,18 
                  
                  
                     28,30 
                  
                  
                     118,89 
                  
                  
                     89,89 
                  
                  
                     – 142,13 
                  
                  
                     22,76 
                  
                  
                     76,06 
                  
               
                     
                                 
                                    Zdroj:
                              
                              
                                 Španielske orgány.
                              
                           
               
            
         
            Tabuľka 2
         
         
            Náklady na výrobu bionafty v Španielsku
         
         
                     Náklady na výrobu bionafty v Španielsku
                  
               
                     EUR/1 000  litrov
                  
                  
                     2004
                  
                  
                     2005
                  
                  
                     2006
                  
                  
                     2007
                  
                  
                     2008
                  
                  
                     2009
                  
                  
                     2010
                  
                  
                     2011
                  
                  
                     2012
                  
               
                     Suroviny
                  
                  
                     (+)
                  
                  
                     […] (**)
                     
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     Práca
                  
                  
                     (+)
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     Odpisy
                  
                  
                     (+)
                  
               
                     Variabilné a finančné náklady
                  
                  
                     (+)
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     Preprava a distribúcia
                  
                  
                     (+)
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     Výnosy z vedľajších produktov
                  
                  
                     (–)
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     Priama pomoc
                  
                  
                     (–)
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
                  
                     […]
                  
               
                     
                        Celkové výrobné náklady
                     
                  
                  
                      
                  
                  
                     553 
                  
                  
                     744 
                  
                  
                     710 
                  
                  
                     762 
                  
                  
                     992 
                  
                  
                     733 
                  
                  
                     791 
                  
                  
                     917 
                  
                  
                     918 
                  
               
                     Výrobná marža (5 %)
                  
                  
                     (+)
                  
                  
                     28 
                  
                  
                     37 
                  
                  
                     36 
                  
                  
                     38 
                  
                  
                     50 
                  
                  
                     37 
                  
                  
                     40 
                  
                  
                     46 
                  
                  
                     46 
                  
               
                     Koeficient úpravy z dôvodu rozd. energ. obsahu
                  
                  
                     (+)
                  
                  
                     52 
                  
                  
                     70 
                  
                  
                     67 
                  
                  
                     72 
                  
                  
                     94 
                  
                  
                     69 
                  
                  
                     75 
                  
                  
                     87 
                  
                  
                     87 
                  
               
                     
                        Celkové náklady na bionaftu (pred zdanením)
                     
                  
                  
                     (B)
                  
                  
                     633 
                  
                  
                     852 
                  
                  
                     813 
                  
                  
                     872 
                  
                  
                     1 135 
                  
                  
                     839 
                  
                  
                     905 
                  
                  
                     1 050 
                  
                  
                     1 051 
                  
               
                     
                        Náklady na plynový olej A (pred zdanením)
                     
                  
                  
                     (P)
                  
                  
                     355,0 
                  
                  
                     476,0 
                  
                  
                     521,7 
                  
                  
                     524,9 
                  
                  
                     672,8 
                  
                  
                     459,0 
                  
                  
                     576,5 
                  
                  
                     727,9 
                  
                  
                     785,5 
                  
               
                     Maximálne rozpätie kompenzácie
                  
                  
                     (M) = (B) – (P)
                  
                  
                     277,9 
                  
                  
                     375,5 
                  
                  
                     290,9 
                  
                  
                     347,2 
                  
                  
                     462,5 
                  
                  
                     379,9 
                  
                  
                     379,9 
                  
                  
                     328,8 
                  
                  
                     321,6 
                  
                  
                     265,2 
                  
               
                     Spotrebná daň na minerálne oleje
                  
                  
                     (IEH)
                  
                  
                     269,86 
                  
                  
                     269,86 
                  
                  
                     269,86 
                  
                  
                     278 
                  
                  
                     278 
                  
                  
                     278 
                  
                  
                     307 
                  
                  
                     307 
                  
                  
                     307 
                  
                  
                     307 
                  
               
                     
                        Nedostatočná kompenzácia
                     
                  
                  
                     (I) = (M) – (IEH)
                  
                  
                     8,05 
                  
                  
                     105,65 
                  
                  
                     21,04 
                  
                  
                     69,21 
                  
                  
                     184,54 
                  
                  
                     101,92 
                  
                  
                     72,92 
                  
                  
                     21,80 
                  
                  
                     14,61 
                  
                  
                     –41,85 
                  
               
                     
                                 
                                    Zdroj:
                              
                              
                                 Španielske orgány.
                              
                           
               
            (*)  Obchodné tajomstvo.
         
            (**)  Obchodné tajomstvo.